
Болестите, вечният спътник на човека, играят голяма роля в неговия живот. 
Като основен фактор за биологичното му съществуване те са свързани с 
твърде дебел пласт и в традиционната народна духовна култура, преди 
всичко от гледище на представа, вярване, обичаи, обреди и терапия. 

Степента в културното развитие на човека определя и отношението 
му към болестите, а последното се зафиксира в неговия духовен свят. Така 
или иначе, въпросът за народната медицина като цялостен комплекс в стру- 
ктурата на народната култура е не само интересен, но и важен за правилното 
и пълното осветляване на културния път на човечеството. 

От друга страна, изследването на магическата народна медицина има 
дял и в преодоляването на суеверията и предразсъдъците от миналото и 
допринася за утвърждаване на научен светоглед у широките народни маси. 
И не на последно място научното разглеждане на магическата практика в 
народната медицина дава възможност на специалистите да търсят рацио- 
нални елементи в народната терапия с оглед на евентуалното им приложе- 
ние в съвременните условия. 

Предмет на внимание в настоящата работа е магическото лечение на 
страха в народната медицина. Страхът, разбиран от народа като болестно 
състояние, е голяма тема, която трябва да бъде разгледана от различни стра- 
ни. В случая насочваме вниманието си само върху един от терапевтичните 
случаи в народната медицина, известен като „леене куршум за страх“. Из- 
ползуваните материали и първоизточници, върху които се изгражда из- 
следването, са от средата на ХІХ в. до 60-те години на ХХ в. 

В различните региони на страната страхът се определя като уллаха, 
упласа и изместено сърце! отместено сърце? трепетно сърце, оживява 
му страх на сърцето? ерметик“ и др. Той се приема като „невярна болест“, 
разпространена предимно сред децата и по-рядко сред възрастните. 

Определена конкретизирана представа за страха като болест няма: 
Уплахата се отъждествява с причинителя на страха, като фетншизиран” 
флуиден образ, който покрай другите си свойства има и способност ла раз- 
болява. 

Народната вяра определя съриете като орган, поразен от страха.“ На 
уплашения сърцето се измества, заиграва, трепти. тупти, подскача или Ibp- 
ха, т.е. болестта се възприема като извеждане на сърпето от исрмалното 
му състояние па покой вследствие външна намеса из болестта. 

Множество текстове па банлки показват едновременното разпростра- 
пение на болестта по всичкн части на човешкото тяло кли върху някои от 
тях: 


„Глава ми пие, 
Очи ми пие, 
Сорце ми пие, 
Мозак ми пие, 
Жили ми смухте, 


И ноги ми сече.“ 


В някои поверия страхът се среща като малка фигурка на причинителя 
с местостоене „под езика на уплашения“. Симптомите на уплахата се проя- 
вяват като „линее, бледнее, чезне, няма апетит, гледа плахо, всеки шум 
го стряска и кара да трепери“, сънят му е неспокоен, стряска се и бълнува.!" 

Като реално съществуващ факт болестта уплаха наред с останалите 
болести е лечима ст наролната медицина. В продължение на векове човеш- 
кияг опит е натрупал множество начини за лекуване на тази болест, почи- 
ващи на рационална и нерационална основа. Съществено при лекуването 
на страх за разлика от другите болест" е, че тук се процедира изхлючи- 
телно с магическа терапия. 

В зависимост ог естеството и степента на уплахата народът я разделя 
на две степени — лека (бърза) и тежка (закъсняла)." Това разделение опре- 
деля и съответно двата най-сбщи начина на лечение. Към леката уплаха 
се прилага обикновено домашно лечение, а за по-тежката форма се търси 
помощта на баячка като носителка на криптически медицински звания. 

В практиката на отделните баячки се забелязва разнообразие при из- 
пълнението на страховата терапия. Независимо от разнообразието леку- 
ванията за страх могат да се групират в две групи: 1. Отстраняване па стра- 
ха чрез обезсилването му с фигуративно изображение. 2. Пряко изгонване 
на болестта с апотропейни агенти. В отделните варианти тези разделения 
се преплитат, но едно от тях доминира и служи за основа на съответния 
лечебен магически акт. 


в За повечего от болестите народът има изградена коикретна представа, но за HS- 

гически характер. 

Обезсилването на страха в магическата медицинска практика се среща 
най-често във вариантите на лекуване чрез „леене на куршум га страх“. 
Леенето па куршум е разпространено из цялата страна, но в основата си 
е еднакво навсякъде. Различия се срещат в използуването на спомагател- 
ните магически средства и в текстовото съдържание на заклинателните фор- 
мули (банлките). 

Леенето па куршум има следната структурна схема: „Уплашеният“ 
отива при баячката и носи със себе си един гърмян куршум. Тя наклажда 
огън в огнището и поставя куршума в метално съдче с лръжка върху жапа- 
вата да се стопи. Докато оловото се топи, баячката си приготвя една зелена 
панипа с вода и кара болния да застане прав по средата на стаята с лице на 
изток. Когато куршумът се стопи, баячката взема една ножипа и с пея три 
пъти прекръства водата в паничката. При всеки допир на пожичката до 
папицата се имитира рязане и едновременно се изговаря неразбираемо (бае) 
следния текст: 


АТ 


Да съ излей туй 

от квот съй уплашил, 
Ако с ог чувек, 

чувек да съ излей! 

Ако е от зъмя, 

зъмя да съ излей! 

Ако е от кучи, 

кучи да съ излей! 

От квот съй уплашил, 
таквоз да съ излей! 


Изговарянето на банлката е разчленено така, че нелият текст да се ка- 
же заедно с трикратното прекръстване. След това баячката взема с ножица 
съдчето с разтопено олово, с лявата ръка поставя зелепата папгца с водата 
над главата на болния и излива оловото в папицата. В момента на излива- 
нето казва: 


От квог съй уплашил, 
таквоз да съ излей! 


Излятото олово се втвърдява и заема някаква форма, по която баяч- 
ката гадае от какво се е получила уллахата. Тази процедура над главата 
се прави три пъти. След третото изливане болният сяла на трикрако столче 
и сыщият обрел се прави три пъти на стомаха (пъга) на уллашения. 

При третия етап на леенето болицят ляга на земята с глава към залез 
слъице. Паничката с водата се поставя до краката му и баячката извършва 
трихратно същите действия и заклинания. 

След всяко изливане тя съсредоточено разглежда оловната фигура и 
гласно обязява причината за уплахата. След последното лееие болният пие 
три пъти от три различни места на „баяната вода“ и трикратно си напръсква 
(измива) лицето с нея. Останалата вода се излива в шише и в продължение 
на три дни по три пъти дневно болният ине от нея и си мие лицето. На тре- 
тия ден вечерта след залез слънце остатъкът от водата се излива на някой 
кръстопът. 13 

При друг вариант на леене на куршум оловната фигура се завива в 
бяла кърпа и уилашекият я носи със събе си едно денонощие или три дни. 


2 Арх. Етър. № 2, с. 97. 

След това я оставя на кръстопът или я хвърля в реката на някой бързей, 
за да я отнесе водата.!* 

Разнообразие в магическото действие при леене на куршум се среща 
предимно при действията с обредната вода -- плисва се на „лошо място“, 
на бял камък, затиска се под камък, закопава се в земята, носи се на потайно 
място, плисва се върху котката и пр. 

Лекуването на страх чрез леене на куршум установява определени из- 
исквания към времето на изпълнението. В по-ново време баячките леят кур- 
шум през цялата седмица и по всяко време на деня. Данните от по-старо 
време говорят, че страхът се е церял не така „безразборно“. Обикновено 
срядата и съботата са най-подходящите дни за лекуването му и то рано су- 
трин или късно вечер. В някои краища относно дните за лекуване има раз- 
граничение и по пол — сряда и събота за жена и сряда и петък за MPX.’ 
Някои баячки леят куршум и при отсъствие на болния. Като негов замести- 
тел се използува дреха на болния или предмет, с който си е служил. 

Леенето на куршум за страх като начин за лечение структурно е изгра- 
дено върху два основни елемента -- магическо действие и заклинателна 
формула. По същество тези два елемента са двата основни компонента на 
магията въобще. Тук ще се опитаме да дадем обяснение и тълкуване на 
естеството на магическото съдържание, заложено в леенето на куршум. 

Целта на обредното действие при леенето на куршум е да получи фи- 
зическо изображение на причинителя на страха, т. е. самият страх. Необ- 
ходимостта от материализирано изображение във връзка с лекуването трябва 
да се търси в ранните стъпала на човешката еволюция. Страховият отпе- 
чатък при леенето на куршум идва от примитивната вяра в тъждеството и 
равенството между материя и изображение.1? Тук влиза в сила старото Ha- 
родно вярване, „че всяко нещо губи силата си, ако бъде изобразено в подобен 
образ или мярка“. 

Обезсилена с фигуративно изображение, всяка сила е подчинена на 
съответния извършител на акта и може да бъде изведена от човешкото тяло 
с помощта на различни имитативни и апотропейни средства. Убеждението 
в посоченото тъждество позволява на баячката да оперира с материалното 
изображение. Вярвянето, че изобразяването на причинителя отнема силата 
му, подпомага магическото боравене с болестта. Оловната отливка на стра- 
ха е в ръцете на баячката и тя може да постъпи с него, както желае. И по- 
неже целта й като лечител е да го премахне от тялото на болния, тя с помощта 
на имитативно-символични действия отстранява по силата на тъждеството 
страха от уплашения човек. 

Получаването на фигуративно изображение е процес с подчертан ма- 
гически характер. Действията и средствата, който участвуват в процеса по 
предварителна даденост от народната вяра, са наситени с имитативен, апо- 
тропеен и катартичен потенциал. 

Основното изискване към оловото е да бъде „гърмян куршум“. Народ- 
ното вярване е облякло оловото с голяма магическа сила, особено когато 
е в течно състояние, от една страна, а от друга — качеството „гърмяно“ 


14 Ал. Попов. Леене на куршум за уплаха. — СбНУ. Т. І, 1889, с. 81—82. 

15 Ж. Янакиева, Й. Гаджалова. Народното лечение в Сливенския 
край. — ОИМ — Сливен, с. 3. 

16 За действието и заклинанието като елементи на магията вж. С. А. Токарев. 
Сущность и произхождение магии. — ТИЭ. Т. 51, с. 18—19, 23, 74; Хр. Вакарел- 
ски. Сватбената песен. — ИНЕМ, 1939, с. 6. 

17 M. Алпатов. История на изкуството. Т. I, C., 1974, с. 44—57. 

3 Д. Маринов. Народна вяра. .., с. 14 

му приписва силен апотропеен характер. Взаимодействието на оловото с 
огъня (топене върху жаравата на огнището) увеличава свръхестествения 
му заряд, като прибавя силната катартическа способност на огъня.!% 

Водата също играе определена роля в обредното действие.” В по-старо 
време към нея са предявявани редица изисквания -- „мълчана“, „чиста“, 
„лява“, „светена“ и пр. Постепенно тия условия са забравени и отпадат. В 
по-ново време баячките използуват естествена вода. Смътни спомени за 
естеството на водата при баенето все още се помнят, но не им се отдава го- 
голямо значение. 

Мястото на водата в лечебния обред за страх е голямо. В процеса на 
лечебния акт тя постепенно концентрира символиката на действието, ка- 
тартическия и апотропеен потенциал и сомволичната даденост на отделните 
елементи. В зелената паница е заложен символът на здраве и живот, при- 
писван на зеления цвят. Имитираното рязане с ножицата при прекръства- 
нето на водата в паницата символично „прерязва страха“ и прекъсва връзката 
между болестта и човешкото тяло. 

Прекръстването на водата в паницата не бива да се разглежда само като 
християнско наслояване в обреда. То има значение на показване четирите 
посоки на света, т. е. посоките на разпръскване на болестта след „отрязване“ 
връзката й с тялото. Тия символични стойности и действия, извършвани над 
водата, преминават в нея и заедно с присъщата й катартическа способност 
повишават свръхестествения й Характер. По контактен път тя приема ка- 
тартическата и апотропейна сила на огъня и оловото. В процеса на баенето 
водата приема и вербалната магическа характеристика на заклинателната 
формула. | 

Концентрацията на символичните, катартическите, апотропейните, ка- 
балистичните и всички останали „магически“ дадености прави от водата 
изключително силен катартичен апотропей, който по контактен път (запой- 
ване, измиване) прогонва страха от човешкото тяло. 

Символично значение и отношение към лечението имат и различните 
положения на болния по време на леенето. Заставането с лице към изгрев 
слънце изразява очистване от болестта. Посоката на главата към залез ими- 
тативно помага при излизането на страха от болния. 

Времето за леене на куршум (преди изгрев и след залез) допринася в 
същия смисъл за отстраняване на страха. Извършването на лечението само 
на тъмно отговаря на основното изискване за правене на магия въобще 
--да се прави само на тъмно. Трикратното изпълнение на всички обредни еле- 
менти и действия усилва магическия момент на терапията. 

Обредното действие при леенето на куршум е придружено от закли- 
нателен текст (баилка). Той се изговаря едновременно и синхронизирано с 
магическото действие. В различните варианти на лекуването се срещат раз- 
лични баилки, приложени към обредното действие. Различията се дължат 
на светогледа на отделните баячки, без да изменят с нищо основното съдър- 
жание на баенето. 

Съдържанието на заклинателните текстове се изгражда върху два глав- 
пи принципа. Първо, върху обреден текст, насочен към определяне на при- 


1 С. А. Токарев. Сущность..., с. 52; Религиозные верования восточнославянских 
народов ХІХ начало ХХ вв. M., 1957, с. 66—67; Т. Попов. Русская народная бытовая 
медицина. СПб, 1903, с. 192--194; Потебня, О купальских огнях и сродных с ними 
представлениях. М., 1867; Л. И. Минько. Знахарство. Минск, 1971, с. 44, 99, 

20 С. А. Токарев. Сущность..., с. 52; Е. Теодоров. Древнотракийско 
наследство в българския фолклор. С., 1972, с. 12—20, 64—70. 

чинителя на страха. В композиционно отношение този род баилки обикно- 
вено започват и завършват с копкретно поставено искане-цел („Да са излей 
туй от квот съй уплашил!“). Подир непосредствено поставената цел следва 
изброяване на възможните варианти на уплашването (от куче, змия, котка, 
вълк и т. н.). При различните баячки тази последователност като количе- 
ствен показател е различна. Някон от текстовете завършват с второ поже- 
желание, приложено към първата част за „очистване“ ог болесгга и тя да 
отиде на далечно и потайно място „в гори тилилейски, дето петел не нее. 
дето агне не блее“ и пр. 

Второ, върху обреден текст, изграден върху основата на апалогичпо 
сравнение и съпоставяне ня паздвижено и спокойно състояние. Тук съпостав- 
ката се прави между различни животпи, предмети и небесии тела и сърцето 
на болния. Изброяването се извършва в спределена последователност. Cpe- 
щат се хоста дълги заклинателни формули, които изброяват почти всички 
познати на народа растения, животни и небесни тела в момент па движение 
и покой, отнесени към желания покой на уплашеното сърце. Съдържанието 
на тези заклинателни текстове изразява състояние болест-страх (заигра} 
и състояние оздравяване -- нормално състояние (стави се). По същество 
те са словесен израз на процеса лекуване и крайната степен на лекуването-- 
озтравяване. Баилките от втората група се срещат рядко в лечението от 
вида „леене на куршум“. Наличието им в изолирани случаи е в резултат на 
смесване и използуване от баячките на една заклинателна формула при 
лекуване на различни болести или на една болест с различни терапевтични 
методи. 

При лекуването на страх чрез „леене на куршум“ се използуват предим- 
но баилки от първа група -- за определяне причинителя на страха. Те са 
в синхрон с характера на обредното действие, чиято цел е да получи фигу- 
ративно изображение на причинителя (страха). Или съдържанието на за- 
клинателния текст определя словеспия образ на болестта. Следователно само 
баилките от първа група са присъщи на лекуването чрез „леене па куршум“. 

По същество заклинателиият текст сам по себе си представлява магия 
от вербален тип. Въздействието на словото в лечебния акт се осъществява 
в две паправления: от една страна, като словесен образ. а, от друга, със 
свръхестествената сила на словото въобще. 

Приложени едновременно, магическото действие и заклипателната форму- 
ла изграждат една форма на лечебна магия. Въздействието и върху болния се 
осъществява от три последователни символични момента; прекъсване връз- 
ката между болестта и човешкото тяло (рязане с ножица): изгонване на страха 
(извеждане, отстраняване) извъи тялото с помощта на силиия катарти- 
чен апотропей — водата и оловната фигура -- но контактен път (запойваие. 
измиване), отнемане възможността на болестта да влезе отново в човека 
(отпращане на далечно и потайно място, хвърляне в бързей, затискане под 
камък, закопаване в земята, хвърляне на кръстопът и др.). 


Времето и науката отдавна доказаха несъстоятелността на магическата 
практика в народната медицина. Макар н рядко, но все пак се срещат хора, 
търсещи помощта на тук-там останалите баячки и „лечителки“. Това са npe- 
димно бабите от по-старото поколение, запазили още спомените. от миналото. 
Като реално съществуващ факт и като елемент от традиционната народна 
култура лечебната магия е историческо културно наследство, което трябва 
да бъде обект за изследване при по-пълното осветляване историята на Ha- 
родната медицина. 

Литье пули от страха 


Ангел Гоев 


(Резюме) 


Автор рассматривает магическое лечение от страха в народной медицине, 
направляя свое вииманне на одно из традиционных средств терапевтики -- 
т. н. „литье пули“. Исследование осуществлено на основе опубликованных 
описаний и полевого материала, собранного самим автором. Хронологи- 
ческие рамки исследования ограничены между серединой ХІХ в. и 60-ми 
годами ХХ в. 

В статье рассматриваются традиционные народные представления об 
этиологии заболевания, его симптомах и классификация. Показано локаль- 
ное своеобразие при исполнении магической терапии, но наряду с этим под- 
черкнуто единство лечебного средства во всех изучаемых регнонах. По- 
дробно описаны магическое действие и заклинательная формула, объединен- 
ные в т. н. „лечебной магии“. Отмечено, что к концу исследуемого периода 
лечебная магия уже не бытует. Ее изучение составляет определенвый ин- 
терес при исследовании исторического культурного наследства и при даль- 
нейшем осветлении истории народной медицины. 


Casting Bullets Against Fear 
Angel Соуго 


(Фиш магу) 


The author сопѕіаегѕ Ше treatment о fearby spells іп folkmedicine, and focus 
ses his attention ои one of Ше traditiona! therapeutic means: the so-called ‘cast- 
ing of a bullet’. The study was written on the basis of published descriptions 
and local material, sought cut by the author. The chronologica! framework 
of the research is restricted between the пий- 190 century апа the "605 of the 
20th. 

The traditional ideas of folk medicine about the aetiology of this illness, 
its symptoms and their classification are examined in the article. The author 
finds original iocal features in casting spells, a magical therapy, but empha- 
sizes the unity in all the regions iu which he studied this treatment. The ma- 
gic action and conjurational formula, united іп the so-called ‘healing magic 
are described in detail. He observes that towards the end of the period stu- 
died, healing magic ceased to exist. 115 study is of interest for thorough re- 
search into our historical cultural heritage and in order more fully to eluci- 
date the history of folk medicine. 

